lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ar Latvijā veidotas filmas “Demence. Klaiņošana. Problēma” prezentāciju Zviedrijā noslēdzies projekts “CASE” – ZZ.lv
Vārda dienas svin: Elza, Ilizana
andra.ozola@zz.lv - 29.08.2022 - 16:24
Zviedrijas pilsētā Linšēpingā 25. augustā noslēdzās projekts CASE, kurā trīs gadu garumā, sadarbojoties partneriem no Latvijas, Zviedrijas, Skotijas, Rumānijas un Spānijas, veikti salīdzinošie pētījumi par demences pacientu aprūpi reģionos, kā arī izstrādāta digitālā apmācību programma, kas pieejama piecās valodās, tai skaitā latviešu valodā, informē Zemgales plānošanas reģiona (ZPR) projektu vadītāja Ieva Zeiferte.
Latvijā uzņemtās septiņu minūšu video filmas “Demence. Klaiņošana. Dilemma” prezentācija izsauca auditorijas ovācijas un pozitīvu novērtējumu. Filmā atspoguļota dilemma un spriedze, kurā atrodas seniora ar demenci radinieki – viņi ģimenē rūpējas par senioru ar demenci, balansējot ar citām atbildībām, tai skaitā darba pienākumiem. Bez atbalsta un risinājuma, seniors ģimenē nejūtas sadzirdēts un aprūpēts, tāpēc pats dodas risināt savas vajadzības un noklīst.
Filmas sižetā seniora noklīšanai ir laimīgas beigas, pateicoties līdzcilvēku uzmanībai un līdzpaņemtam telefonam. Tomēr Latvijā ik gadu pārāk liels skaits senioru ir pazudušo un neatrasto statistikā. Demences problēmas slēpšana, stereotipi, stigma, izpratnes trūkums, sabiedrībā balstītu sociālo pakalpojumu nepieejamība reģionos, piemēram, specializēto dienas aprūpes centru tikpat kā neesamība var novest pie traģiskām sekām.
Saturs turpināsies pēc reklāmas.
Noslēguma pasākumā profesors Lars Kristers Haidens (Lars Krister Hydén Ceder) no Linšēpingas Universitātes pievērsa uzmanību, ka, lai arī cilvēkam ar demenci ir progresējošas grūtības patstāvīgi pieņemt lēmumus par dažādām lietām, tomēr viņam vēl ar vien ir tiesības būt līdzdalīgam lēmumu pieņemšanā par savu dzīvi, un viņa intereses un vajadzības ir jāaizstāv. Kristofers Ivheds (Kristoffer Ivhed), demences aprūpes centra vadītājs Linšēpingā, sniedza piemērus no ikdienas situācijām, kur aprūpes personāla vai ģimenes locekļa zināšanām un izpratnei ir izšķiroša nozīme.
Projekta rezultātā radīta platforma https://dementialearning.eu, kurā arī latviešu valodā pieejama informācija par astoņām tēmām un vairākām apakštēmām. Tā sniedz ieskatu dažādos jautājumos – kas ir demence; ar ko tās pazīmes atšķiras no parastas novecošanās; kā veidot komunikāciju; ko jūt un domā tuvinieki, tai skaitā bērni; kādi vides un aprūpes riski pastāv. Platformu ir izskatījuši un novērtējuši nozares eksperti, savukārt 85 aprūpes speciālisti to ir pielietojuši savā profesionālajā darbībā.
Zemgales reģionā šobrīd nav neviena specializētā dienas aprūpes centra senioriem ar demenci. No 18 pašvaldību sociālās aprūpes centriem vien trijos ir specializētās nodaļas demences pacientiem, un ir tikai viens privātais pakalpojumu sniedzējs. Visos aprūpes centros novērojama augsta aprūpētāju mainība, zems to atalgojums, nepietiekamas apmācības un atbalsta sistēmas.
Saturs turpināsies pēc reklāmas.
Šajā jomā ir vēl daudz darāmā, jo demences agrīna diagnostika, preventīvi pasākumi, aprūpes kvalitātes problēmas līdz ar sabiedrības novecošanos un dzīves ilguma palielināšanos kļūst arvien aktuālākas arī Latvijā.
ZPR aicina noskatīties filmu Vimeo CASE_Latvia_final (vimeo.com) un apmeklēt platformu https://dementialearning.eu/tracks
Projekts “Aprūpes prasmju uzlabotājs” (Care Skill Escalator/ CASE) no 2019. gada septembra līdz 2022. gada augustam tiek īstenots ar ERASMUS+ Stratēģiskās partnerības programmas 2014.-2020. gadam atbalstu. Projekta vadošais partneris ir Pētījumu un Attīstības centrs, Linčepingas pašvaldībā Zviedrijā, un tā kopējais budžets ir 344 290 eiro, savukārt ZPR budžets: 43 002 eiro.
Saturs turpināsies pēc reklāmas.
Šī publikācija ir sagatavota ar Eiropas Savienības finansiālo atbalstu. Par šīs publikācijas saturu pilnībā atbild Zemgales Plānošanas reģions, un tas nekādos apstākļos nav uzskatāms par Eiropas Savienības oficiālo nostāju.
Latvijas ziņas Sociālā drošība Veselība
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Iezīmējas potenciālais 14.Saeimas sastāvs
Jelgavā Saeimas vēlēšanās visvairāk balsu savākusi JV
Nākamnedēļ gaidāms stiprs ziemeļu vējš, ko nomainīs siltāks rietumu vējš
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.